Казан шәһәре Яңа Савин районының  “Татар телендә тәрбия һәм белем бирүче 
129 нчы катнаш төрдәге балалар бакчасы” автономияле мәктәпкәчә 
                                          белем муниципаль учреждениясе
                                                      Тема: “Сихри планеталар”
Мәктәпкә  әзерлек төркемендә  оештырылган  эшчәнлек  конспекты
                                                                                                                                    Автор:  
                                                                                      Гыйззәтуллина  Наилә  Сәлимҗан кызы            

                                                                                                       югары   категорияле тәрбияче

                                                          2023
Тема: Сихри планеталар
Максат: балаларның  Кояш системасындагы планеталар турындагы  күзаллауларын булдыру.Планеталарның үзенчәлекле якларын ачыклау,урнашу тәртибе белән таныштыру.
Белем бирү бурычы: балаларның галәм, беренче космонавтлар турындагы белемнәрен һәм күзаллауларын арттыру. Космонавт исемнәрен хәтердә калдыруны дәвам итү. Турыга һәм кирегә санау алымнарын ныгыту.

Үстерү бурычы: Балаларның бәйләнешле сөйләм телен,логик фикерләвен , аң-зиһенне,күзаллауны, игътибарлыкны  үстерү, шатлык хисләре уяту.Әвәләү эшчәнлеге белән кызыксынуны  үстерүне дәвам итү.Пластилиннан әвәләп ясый белү күнекмәләрен камилләштерү. 
Тәрбия бурычы: галәм белән кызыксыну хисләре уяту; туган илгә, туган якка мәхәббәт тәрбияләү. 
Төп белем бирү өлкәсе: танып белү.
Интеграль белем бирү өлкәләре : сөйләм үстерү, иҗади сәнгать,танып-белү,физик яктан үсеш, нәфис-нәфасәти үсеш.
Методик алымнар һәм чаралар: уен мизгеле, сорау, аңлату, әңгәмә, күрсәтү, мөстәкыйльэш. 
Җиһазлау:ЛЭПБУК,кәгазьдән ясалган баш киеме - шлем; кояшсистемасымакеты,экран,ноутбук,сок таякчыклары, уенчык йомыркалар( киндер сюрприз),табигый  чимал( чикләвекләр)пластилин,такта,салфеткалар.
Сүзлек өстендә эш:Кояш системасы, планета, космонавт, шлем,скафандр, иллюминатор.
Алдан эшләнелгән эш: матур әдәбият әсәрләрен уку:“Йолдызлар белән сөйләшеп...”,Ю.Гагаринга,РәшитГәрәй;Р.Корбан”Кояш-безнеңдустыбыз”;Разил Вәлиев”Максат”,”Без кояш балалары”;Ф.Яруллин”Йолдызлы  кич”;әңгәмәләр үткәрү,галәм турында презентация, рәсемнәр карау,табышмаклар әйтешү;Лото “ Һава транспорты”;дидактик уеннар “Ракетаны төзе”, “Нинди планета артык?”; “Консруктор” уены (геометрик фигуралардан ракета җыю) ;сикерүле уеннар” Җирдә калма”,” Йолдызларны җыю”; ярыш элементлары белән уен” Кем тизрәк җыя?”уеннарын уйнау.
“Яшь космонавтлар” (Г.Мөхәммәтшин сүзләре. Ф. Әхмәтов музыкасы)җырын тыңлау,иҗат эшчәнлеге - “Космоска юл тоттык ” темасына кисеп-ябыштыру.
 Эшчәнлек төзелеше: 
1.  Кызыксындыру.Эмоциональ халәт тудыру.
2. Лэпбук белән эш.Космонавтларның фотосүрәтләрен карау, искә төшерү, әңгәмә үткәрү, сорауларга җавап бирү.
3.  Ял минуты.
4.Макет белән эш:планеталарның урнашу тәртибен,үзенчәлекле якларын ачыклау.
5. Иҗади сәнгать үзәгендә пластилиннан очкыч тәлинкәдәге чит планета кешесен  ясау.
6.  Хәрәкәтле уен “ Кояш һәм Ай ”.
 7. Йомгаклау.
Эшчәнлек барышы
1. Балалар уен мәйданчыгында тыныч кына уйныйлар.
Ишек шакыган тавыш ишетелә.
Тәрбияче:  балалар, безгә кемдер шакый, тыңлагыз әле!Кем бар анда?
Хат ташучы: бу мин, сезгә тартма алып килдем.Сезгә космостан  бүләк җибәргәннәр.(тартманы биреп чыгып китә).
Тәрбияче:  Балалар, карыйк эле нинди бүләк икән ул?Ә монда баш киеме.Кайсыгыз әйтеп бирә ала,бу нинди баш киеме һәм аны кайда кулланалар?
Тәрбияче:  Әйе, бик дөрес, бу косманавтның баш киеме -шлем.Ә костюмы ничек дип атала?
Тәрбияче:Бик дөрес,костюм-скафандр. Аны космонавтлар космоска очканда, ачык галәм киңлекләренә чыкканда кияләр.Баш киеме- шлем дип атала.
Конструктор Сергей Павлович Королев җитәкчелегендәге галимнәр космик спутник ясыйлар. Аны космоска җибәреп карыйлар.Очу уңышлы үтә.Шуннан соң алар галәмгә спутникта хайваннар җибәреп карыйлар.

Ә нинди хайваннарны   галәмгә  җибәргәннәр?Кушаматларын кем истә калдырды?
Тәрбияче:  Әйе, беренче очышны рус  этләре “Белка”, “Стрелка” ясыйлар. Алар Галәмнән исән-имин әйләнеп кайткач , кешеләр үзләре очканнар. Тәрбияче: Галәмгә очкан кешеләрне космонавтлар дип атыйлар. 1961 нче елның 12 нче апрелендә “Восток”кораблендә кешелек тарихында беренче тапкыр Җир тирәли очыш ясала,ул космонавтның исеме кем?
Дөрес, ул Юрий Алексеевич Гагарин. 
Ә хатын –кыз космонавт ул кем? Җавабыгыз дөрес, ул- Терешкова Валентина Владимировна.Монда өстәл янына килегез һәм аларның фотосүрәтләрен лэпбуктан күрсәтегез эле.Космик спутник ясаучы  конструктор  Сергей Павлович Королёвның, космонавт Леонов Алексей Архиповичның фотосүрәтен күрсәтегез әле?

3.Тәрбияче:  Инде әзрәк ял итеп алыйк

            Уң аягың дөп-дөп бас,дөп-дөп бас!

            Сул аягың дөп-дөп бас,дөп-дөп бас!

           Кулларыңны чап уңга,чап сулга,куй алга!

           Кулларыңны чап алга,чап артка,куй алга!

           Уңга борыл, алга атла бер адым,

          Сулга борыл, алга атла бер адым!

4.Тәрбияче:   12 апрельдә нинди көн буларак билгеләп үтелә?
Дөрес,  Шуннан бирле 12 апрель һәр елны Космонавтика көне дип билгеләп үтелә.
Әйдегез эле, ракетаның тәрәзәсе ничек дип атала? Иллюминатор бик дөрес.Бергәләп кабатлыйк әле бү сүзне.
Иллюминатор аша карасак. Без нәрсәләр күрә алабыз?
Балалар:  җаваплары.кояшны, планеталарны, йолдызларны һ.б
Тәрбияче:  Үзегез белгән планеталрны атагыз әле? 
Кояш –ул зур йолдыз.Кояш тирәли әйләнгән планеталар Кояш системасын тәшкил итәләр.Кояш - Кояш системасындагы төп  яктылык һәм җылылык чыганагы.
 Безнең Кояш системасында сигез  планета бар: беренче-Меркурий,икенче-Венера,өченче-Җир,дүртенче–Марс,бишенчесе-Юпитер,алтынчысы-Сатурн,җиденчесеУран,сигезенчесе-Нептун.
Һәр планетаның үз орбитасы бар, үз юлы.Әйдәгез, бергәләп карыйк, саныйк.Бу Кояш һәм аның планеталары. 
 (  планеталарны макеттта күрсәтү,аңлату, сөйләү, балалар белән берлектә планеталарны рәттән һәм кирегә санау.)
Тәрбияче:  
Меркурий- кояшка иң якын планета һәм иң кайнар планета санала.Венера планетасын иң матуры дип атыйлар.Җир-тәртип буенча өченчесе,зәңгәрсу төстә.Марс-ачык,янып торучы учакка охшаган планета.Юпитер- Кояш системасындагы иң зур планета санала.Сатурнның аермалы ягы шунда,ул боҗралар белән әйләндереп алынган һәм ул иң салкын планета.Уран,Нептун зур планеталарга керәләр.Нептун-кояштан иң ерак планета.
5.Иҗади сәнгать үзәгенә үтик һәм очкыч тәлинкәдәге чит планета кешеләрен ясап карыйк.Безгә кирәк булачак: такта,пластилин,уенчык йомыркалар,чикләвекләр,сок таякчыклары, салфеткалар.

Балалар көй астында үзләре күз алдына китергән чит планета кешеләрен ясыйлар.

6.Тәрбияче:  Булдырдыгыз,мин бик шат!Кул чабып алыйк әле үзегезгә!

 Бергәләп уйнап алыйк:
- Әйдәгез, бергәләп“ Кояш һәм Ай ”уенын уйнап алыйк.

Уен барышы Ике бала уенны алып баручы итеп санала.Алар бер читкә барып,калган уенчыклар ишетмәслек итеп,берсе-“ай”,икенчесе”кояш”итеп билгеләнәләр.

Уенда катнашучылар бер-бер артлы басалар, куллары белән алда торучының җилкәсенә куялар.Кояш һәм Ай алар янына киләләр,балалрга каршы басалар.Кулга-кул тотынышалар һәм,аларны өскә күтәреп,капка ясыйлар.Балалар,түбәндәге сүзләрне әйтә-әйтә,капка аша үтәләр:

                Зәңгәр күктән җем-җем итеп

                Йолдызлар чакыралар.

                Тиздән” Восток” корабында

                Безне каршы алалар.

Ай белән Кояш,соңгы булып килгән баланы туктатып,шыпырт кына:”Син кайсы якка күчәсең:кояшкамы,айгамы?”-дип сорыйлар.Бала,шыпырт кына,кайсы якка күчәсен әйтә һәм үзе теләгән якка баса.Уен дәвам итә.Ахырдан кайсы якка күпме бала күчкәнлеге ачыклана.Кемгә күбрәк бала күчкән,шул җиңүче була.

7. Йомгаклау: Бүген без кемнәр турында сөйләштек? Кем ул космонавт?Нинди планеталарны истә калдырдыгыз?Нинди кыенлыклар  килеп чыкты? Сезгә аеруча нәрсә ошады, өегезгә кайткач кемгә сөйлисез?
